proxectonos/corpus_dominio_legal_administrativo_tmp huggingface dataset:
RESOLUCIÓN do 30 de abril de 2013, da Secretaría Xeral de Medio Rural e Montes, pola que se lles dá publicidade ás axudas concedidas no ano 2012 ao abeiro da Orde do 27 de decembro de 2011 pola que se establecen as bases que regulan as axudas para a creación e mellora de microempresas de aproveitamentos forestais, parcialmente cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2007-2013 e se convocan para o exercicio orzamentario 2012.
Consellería do Medio Rural e do Mar — III. Outras disposicións — 16/05/2013

A Orde do 27 de decembro de 2011 establece as bases que regulan as axudas para a creación e mellora de microempresas de aproveitamentos forestais, parcialmente cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2007-2013, e convoca as axudas para o exercicio orzamentario 2012.
Mediante a Orde da Consellería do Medio Rural e do Mar do 30 de marzo de 2012 (DOG núm. 70, do 12 de abril) delegouse no secretario xeral de Medio Rural e Montes a competencia para aprobar as solicitudes de axuda.
De conformidade co disposto no artigo 15 da Lei 9/2007, do 13 de xullo, de subvencións de Galicia, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
De acordo co anterior,
Facer pública a aprobación das axudas solicitadas ao abeiro da Orde do 27 de decembro de 2011 pola que se establecen as bases que regulan as axudas para a creación e mellora de microempresas de aproveitamentos forestais, parcialmente cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2007-2013, e se convocan para o exercicio orzamentario 2012, axustándose aos principios de publicidade, concorrencia, obxectividade, transparencia, igualdade e non discriminación, para as cales o secretario xeral de Medio Rural e Montes, no desenvolvemento das súas funcións delegadas pola conselleira do Medio Rural e do Mar, formulou resolución de concesión no ano 2012 con data do 29 de xuño de 2012.
A aprobación das ditas axudas realizouse no exercicio 2012 con cargo á aplicación orzamentaria 16.20.713B.770.0.
Santiago de Compostela, 30 de abril de 2013
RESOLUCIÓN do 3 de maio de 2013 pola que se ordena a publicación do Acordo do Consello da Xunta de Galicia do 2 de maio de 2013 polo que se aproba a relación de postos de traballo da Consellería de Cultura, Educación e Ordenación Universitaria.
Consellería de Facenda — III. Outras disposicións — 16/05/2013

A aprobación da relación de postos de traballo da Consellería de Cultura, Educación e Ordenación Universitaria xustifícase pola necesidade de adaptación desta á estrutura orgánica da Consellería.
En consecuencia, por proposta da Consellería de Cultura, Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 2 de maio de 2013, adoptou o seguinte
Primeiro. Apróbase a relación de postos de traballo da Consellería de Cultura, Educación e Ordenación Universitaria, nos termos que se sinalan no anexo a este acordo.
Segundo. Indícanse que postos de traballo constitúen unha excepción ao disposto no artigo 30 do Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, modificado pola Lei 15/2010, do 28 de decembro, de medidas fiscais e administrativas, que se poderán cubrir polo sistema de libre designación con convocatoria pública:
Terceiro. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 2 de maio de 2013, relativo á aprobación da relación de postos de traballo da Consellería de Cultura, Educación e Ordenación Universitaria, coa finalidade de cumprir o dito acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 3 de maio de 2013
RESOLUCIÓN do 15 de maio de 2013, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no primeiro cuadrimestre do ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 16/05/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (
Diario Oficial de Galicia
número 136, do 14 de xuño) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2013, que se incorpora como anexo I a esta resolución.
Artigo 2
Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de setembro, outubro, novembro e decembro do ano 2012, que se incorpora como anexo II a esta resolución.
Santiago de Compostela, 15 de maio de 2013
CORRECCIÓN de erros. Resolución do 30 de decembro de 2011, da Secretaría Xeral Técnica da Consellería de Cultura e Turismo, pola que se declara de interese galego e se ordena a inscrición no Rexistro de Fundacións de Interese Galego da Fundación Gonzalo López Abente.
Consellería de Cultura, Educación e Ordenación Universitaria — III. Outras disposicións — 20/05/2013

Advertido erro na dita resolución publicada no
Diario Oficial de Galicia
número 23, do 2 de febreiro de 2012, cómpre facer a seguinte corrección:
Na páxina 4720, no feito 6 da resolución, en que consta a identificación do padroado inicial da fundación, deben engadirse como membros do padroado os seguintes: Arturo Baltasar Suárez Varela, como tesoureiro, e Manuel Vilar Álvarez, como vogal.
CORRECCIÓN de erros. Orde do 13 de maio de 2013 pola que se regulan os criterios de repartición e se establecen as bases reguladoras e a convocatoria de subvencións da liña en concorrencia non competitiva e da liña en concorrencia competitiva do Fondo de Compensación Ambiental, de forma individual e mediante o sistema de xestión compartida, destinadas a entidades locais de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/05/2013

Advertido erro na dita orde publicada no
Diario Oficial de Galicia
número 93, do 16 de maio de 2013, cómpre facer as seguintes correccións:
Na páxina 16765 no artigo 31.1 onde di: «30 de setembro de 2013 (inclusive)», debe dicir: «30 de outubro de 2013 (inclusive)».
RESOLUCIÓN do 24 de abril de 2013 pola que se amplía a dotación orzamentaria da Resolución do 7 de marzo de 2013 pola que se establecen as bases reguladoras e se anuncia a convocatoria de subvencións para o ano 2013, de aforro e eficiencia enerxética, a proxectos de renovación das instalacións de iluminación pública exterior existentes (ILE) nos concellos de Galicia.
Instituto Enerxético de Galicia — III. Outras disposicións — 13/05/2013

A Resolución do 7 de marzo de 2013, publicada no Diario Oficial de Galicia núm. 53, do 15 de marzo, establece as bases para a concesión, en réxime de concorrencia competitiva, das subvencións a proxectos de renovación das instalacións de iluminación pública exterior existentes (ILE) nos concellos de Galicia e procede á súa convocatoria para o ano 2013.
No seu artigo 3 establécese a aplicación orzamentaria e o importe previsto para o financiamento das devanditas subvencións, así como a posibilidade de ampliar os créditos dedicados a esta convocatoria, logo da declaración de dispoñibilidade de crédito, como consecuencia das circunstancias establecidas no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, e, se for o caso, logo de aprobación da modificación orzamentaria que proceda.
Na aplicación orzamentaria correspondente existe crédito dispoñible e co fin de atender as solicitudes admitidas para participar nesta convocatoria, cómpre ampliar a dotación orzamentaria consignada inicialmente.
Consecuentemente con todo o anterior e en exercicio das facultades que me confire o artigo 8 da Lei 3/1999, de 11 de marzo, de creación do Instituto Enerxético de Galicia,
Artigo único
1. Ampliar en 350.000 euros, procedentes dos fondos propios do Inega, a dotación orzamentaria da Resolución do 7 de marzo de 2013 (Diario Oficial de Galicia núm. 53, do 15 de marzo) pola que se establecen as bases para a concesión, en réxime de concorrencia competitiva, das subvencións a proxectos de renovación das instalacións de iluminación pública exterior existentes (ILE) nos concellos de Galicia e se procede á súa convocatoria para o ano 2013.
2. Na táboa seguinte detállanse os fondos definitivos:
Santiago de Compostela, 24 de abril de 2013
DECRETO 71/2013, do 25 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción dunha senda peonil na estrada PO-551, Marín-Rande (p.q. 2+000 ao 2+950, Bagüín-Marín) no concello de Marín (clave PO/12/067.06).
Consellería de Medio Ambiente, Territorio e Infraestruturas — III. Outras disposicións — 13/05/2013

Con data do 21 de febreiro de 2013 a directora da Axencia Galega de Infraestruturas resolveu aprobar o proxecto de construción dunha senda peonil na estrada PO-551, Marín-Rande (p.q. 2+000 ao 2+950) (Bagüín-Marín) no concello de Marín (clave PO/12/067.06).
O mencionado proxecto ten por obxecto a creación dun itinerario peonil mediante a construción dunha senda peonil pola marxe esquerda, entre os p.q. 2+050 e 2+920 que permita interconectar os distintos núcleos de edificacións que se localizan ao longo da estrada PO-551 Marín-Rande e mellore a seguranza viaria dos viandantes.
Estas circunstancias obrigan a unha inmediata actuación dos poderes públicos para facer fronte aos problemas nos desprazamentos dos peóns. De aí a necesidade de proceder de forma inmediata á execución do proxecto de referencia e, consecuentemente, a unha urxente ocupación dos bens e dereitos necesarios, os cales aparecen recollidos e valorados no citado proxecto.
De conformidade co artigo 16 da Lei 4/1994, do 14 de setembro, de estradas de Galicia, a aprobación dos proxectos de estradas de titularidade autonómica implicará a declaración de utilidade pública e a necesidade de ocupación dos bens e de adquisición dos dereitos correspondentes aos fins de expropiación, de ocupación temporal ou de imposición ou modificación de servidumes.
A competencia para declarar a urxente ocupación corresponde ao Consello da Xunta de Galicia segundo o teor do previsto no artigo segundo do Decreto 156/1982, do 15 de decembro, sobre asunción de transferencias en materia de estradas.
Na súa virtude, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta de Galicia na súa reunión do día vinte e cinco de abril de dous mil trece,
Artigo único.
Declarar a utilidade pública e a urxente ocupación para os efectos de expropiación forzosa dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de senda peonil na estrada PO-551, Marín-Rande (p.q. 2+000 ao 2+950) (Bagüín-Marín) no concello de Marín (clave PO/12/067.06).
Santiago de Compostela, vinte e cinco de abril dous mil trece
RESOLUCIÓN do 3 de maio de 2013 pola que se ordena a publicación do acordo do Consello da Xunta de Galicia do 2 de maio de 2013 polo que se aproba a modificación da relación de postos de traballo do organismo autónomo Instituto de Estudos do Territorio.
Consellería de Facenda — III. Outras disposicións — 13/05/2013

A aprobación da modificación da relación de postos de traballo do organismo autónomo Instituto de Estudos do Territorio xustifícase polas necesidades organizativas e funcionais do organismo.
En consecuencia, por proposta do organismo autónomo Instituto de Estudos do Territorio, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 2 de maio de 2013, adoptou o seguinte
Primeiro. Apróbase a modificación da relación de postos de traballo do organismo autónomo Instituto de Estudos do Territorio, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 2 de maio de 2013, relativo á aprobación da modificación da relación de postos de traballo do organismo autónomo Instituto de Estudos do Territorio, coa finalidade de cumprir ese acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 3 de maio de 2013
ORDE do 2 de maio de 2013, da Secretaría Xeral de Política Lingüística, pola que se conceden subvencións ás entidades locais de Galicia para a promoción do uso da lingua galega, ao abeiro da convocatoria regulada na Orde do 5 de febreiro de 2013.
Consellería de Cultura, Educación e Ordenación Universitaria — III. Outras disposicións — 10/05/2013

A Orde do 5 de febreiro de 2013 regula a convocatoria e a concesión de subvencións ás entidades locais de Galicia para a promoción do uso da lingua galega (DOG núm. 28, do 8 de febreiro).
Logo de ver os informes-proposta formulados pola comisión constituída ao abeiro do artigo 12 da citada convocatoria e en virtude das facultades que me confire a disposición adicional da Orde do 25 de xaneiro de 2012, de delegación de competencias nos órganos superiores, directivos e periféricos da Consellería de Cultura, Educación e Ordenación Universitaria, esta secretaría xeral
Artigo 1
A concesión de axudas, na contía que se indica, aos proxectos relacionados no anexo. Nesta relación inclúense as propostas que non se subvencionan polos motivos que aparecen baixo a epígrafe correspondente, de acordo cos criterios establecidos na Orde do 5 de febreiro de 2013.
Artigo 2
Contra esta resolución, que esgota a vía administrativa, os interesados poderán interpoñer recurso potestativo de reposición ante a persoa titular da Secretaría Xeral de Política Lingüística, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 modificados pola Lei 4/1999, do 13 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, quen resolverá por delegación do conselleiro de Cultura, Educación e Ordenación Universitaria, de acordo co establecido na disposición adicional da Orde do 25 de xaneiro de 2012, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia.
Artigo 3
De conformidade co artigo 13.4 da Lei 4/2006, do 30 de xuño, de transparencia e de boas prácticas na Administración pública galega, a Secretaría Xeral de Política Lingüística publicará na súa páxina web, no enderezo www.xunta.es/linguagalega, a relación dos beneficiarios e o importe das axudas concedidas. Así mesmo, en cumprimento co disposto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a Secretaría Xeral fará públicos os datos relevantes referidos ás axudas e subvencións concedidas así como as sancións impostas aos beneficiarios.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de maio de 2013
ORDE do 25 de abril de 2013 pola que se autoriza o cambio de denominación do centro público integrado Doutor Daniel Monje, de Navia de Suarna.
Consellería de Cultura, Educación e Ordenación Universitaria — III. Outras disposicións — 10/05/2013

De conformidade co previsto no artigo 1.2 do Regulamento orgánico dos centros públicos integrados, aprobado polo Decreto 7/1999, do 7 de xaneiro, por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: Lugo.
Concello: Navia de Suarna.
Código: 27007788.
Denominación actual: Centro Público Integrado Doutor Daniel Monje.
Nova denominación: Centro Público Integrado de Navia de Suarna.
Santiago de Compostela, 25 de abril de 2013
CORRECCIÓN de erros. Resolución do 15 de abril de 2013, da Dirección Xeral de Emprego e Formación, pola que se habilitan os/as asesores/as e avaliadores/as de diferentes cualificacións profesionais.
Consellería de Traballo e Benestar — III. Outras disposicións — 14/05/2013

Advertido erro no anexo da devandita resolución, publicada no DOG nº 80, do xoves 25 de abril de 2013, na páxina 12867, onde di:
Debe dicir:
RESOLUCIÓN do 22 de abril de 2013, da Secretaría Xeral de Cultura, pola que se fan públicos os códigos de identificación do censo de asociacións e entidades culturais de Galicia correspondentes o ano 2012.
Consellería de Cultura, Educación e Ordenación Universitaria — III. Outras disposicións — 14/05/2013

Para dar cumprimento ao estipulado no artigo 5 do Decreto 44/2001, do 1 de febreiro, polo que se establece a refundición da normativa en materia do censo de asociacións e entidades culturais, a Secretaría Xeral de Cultura, unha vez aplicadas as claves de clasificación correspondentes, segundo dispón o artigo 4 do devandito decreto, e unha vez finalizado o proceso de clasificación.
Asignar, con carácter provisional, o código de identificación do censo, ás asociacións e entidades culturais que se relacionan no anexo desta resolución.
Santiago de Compostela, 22 de abril de 2013
RESOLUCIÓN do 24 de abril de 2013 pola que se publica o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao cuarto trimestre de 2012.
Consellería de Facenda — III. Outras disposicións — 14/05/2013

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado por Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e ás súas modificacións, e a situación de tesouraría e movementos por operacións orzamentarias e extraorzamentarias correspondentes ao cuarto trimestre de 2012, que figuran como anexo a esta resolución.
Santiago de Compostela, 24 de abril de 2013
RESOLUCIÓN do 3 de maio de 2013, da Dirección Xeral do Centro Informático para a Xestión Tributaria, Económico-Financeira e Contable (Cixtec), pola que se dá publicidade aos convenios de colaboración subscritos por este ente público no primeiro cuadrimestre do ano 2013.
Centro Informático para a Xestión Tributaria, Económico-Financeira e Contable — III. Outras disposicións — 15/05/2013

O artigo 11.1 da Lei 4/2006, do 30 de xuño, de transparencia e boas prácticas na Administración pública galega, establece a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos polo Centro Informático para a Xestión Tributaria, Económico-Financeira e Contable (Cixtec) nos meses de xaneiro, febreiro, marzo e abril do ano 2013, que se relacionan no anexo a esta resolución.
Santiago de Compostela, 3 de maio de 2013
RESOLUCIÓN do 3 de maio de 2013 pola que se dá publicidade aos convenios e acordos de colaboración subscritos por esta axencia pública autonómica.
Axencia Galega de Emerxencias — III. Outras disposicións — 15/05/2013

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase dar publicidade aos convenios e acordos de colaboración subscritos pola Axencia Galega de Emerxencias, os cales se relacionan no anexo a esta resolución.
Santiago de Compostela, 3 de maio de 2013
RESOLUCIÓN do 3 de maio de 2013 pola que se ordena a publicación do acordo do Consello da Xunta de Galicia do 2 de maio de 2013 polo que se aproba a relación de postos de traballo da Consellería de Traballo e Benestar.
Consellería de Facenda — III. Outras disposicións — 15/05/2013

A aprobación da relación de postos de traballo da Consellería de Traballo e Benestar xustifícase pola necesidade de adaptación desta á estrutura orgánica da consellería.
En consecuencia, por proposta da Consellería de Traballo e Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 2 de maio de 2013, adoptou o seguinte
Primeiro. Apróbase a relación de postos de traballo da Consellería de Traballo e Benestar, nos termos que se sinalan no anexo a este acordo.
Segundo. Indícanse qué postos de traballo constitúen unha excepción ao disposto no artigo 30 do Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, modificado pola Lei 15/2010, do 28 de decembro, de medidas fiscais e administrativas, podéndose cubrir polo sistema de libre designación con convocatoria pública:
Terceiro. Ordénase a publicación desta no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia, na súa reunión do 2 de maio de 2013, relativo á aprobación da relación de postos de traballo da Consellería de Traballo e Benestar, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 3 de maio de 2013
ORDE do 25 de abril de 2013 pola que se aproba o cambio de denominación do Rexistro da Secretaría Xeral para o Turismo, que pasa a denominarse Rexistro da Axencia Turismo de Galicia.
Vicepresidencia e Consellería de Presidencia, Administracións Públicas e Xustiza — I. Disposicións xerais — 06/05/2013

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón no seu artigo 8.2 que a creación, modificación ou supresión das oficinas de rexistro auxiliares se fará mediante orde da consellería competente en materia de administracións públicas por proposta da consellería ou entidade correspondente, logo de informe da Oficina de Rexistro Xeral.
Con data do 1 de marzo de 2013 a anteriormente denominada Secretaría Xeral para o Turismo pasa a funcionar como Axencia Turismo de Galicia, precisando que o rexistro que antes funcionaba como Rexistro da Secretaría Xeral para o Turismo pase a denominarse Rexistro da Axencia Turismo de Galicia coa correspondente adaptación da aplicación á estrutura recollida no Decreto 196/2012, do 27 de setembro, polo que se crea a Axencia Turismo de Galicia e se aproban os seus estatutos.
Tendo en conta a anterior situación, resulta preciso proceder á modificación da denominación do Rexistro da Secretaría Xeral para o Turismo por Rexistro da Axencia Turismo de Galicia.
Polo exposto e en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e da súa Presidencia,
Artigo único. Modifícase a denominación do Rexistro da Secretaria Xeral para o Turismo por Rexistro da Axencia Turismo de Galicia.
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 25 de abril de 2013
RESOLUCIÓN do 30 de abril de 2013, da Dirección do Fondo Galego de Garantía Agraria, pola que se comunica a ampliación do prazo de presentación da solicitude única de axudas (PAC/DR 2013).
Fondo Galego de Garantía Agraria — III. Outras disposicións — 08/05/2013

A disposición derradeira primeira da Orde do 1 de febreiro de 2013 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2013 faculta a directora do Fondo Galego de Garantía Agraria, no ámbito das súas competencias, para ditar as instrucións precisas para a execución desta orde.
Mediante a Orde 690/2013, do 25 de abril, do Ministerio de Agricultura, Alimentación e Medio Ambiente, amplíase o prazo de presentación da solicitude única do artigo 87.2 do Real decreto 202/2012, do 23 de xaneiro, sobre a aplicación a partir do ano 2012 dos pagamentos directos á agricultura e á gandaría, que establece que a solicitude única se deberá presentar no período comprendido entre o día 1 de febreiro e o 30 de abril, ampliando para o ano 2013 o dito prazo ata o 10 de maio de 2013, inclusive. Este novo prazo establécese para garantir así a obtención de todos os datos precisos e desta forma asegurar unha correcta xestión das axudas.
Polo tanto, o prazo para a presentación da solicitude única de axudas PAC/DR 2013 empezou o día 1 de febreiro e finalizará o día 10 de maio de 2013, inclusive.
Santiago de Compostela, 30 de abril de 2013
DECRETO 69/2013, do 30 de abril, polo que se acorda encomendarlle ao vicepresidente e conselleiro de Presidencia, Administracións Públicas e Xustiza que se encargue do despacho de asuntos da Consellería de Cultura, Educación e Ordenación Universitaria.
Presidencia da Xunta de Galicia — II. Autoridades e persoal — 02/05/2013

Con motivo da ausencia do conselleiro de Cultura, Educación e Ordenación Universitaria durante os días 2 ao 8 de maio, faise necesario prover a súa substitución ata o seu regreso.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, de normas reguladoras da Xunta e da súa Presidencia,
Como consecuencia da ausencia do seu titular, encárgaselle o despacho dos asuntos da Consellería de Cultura, Educación e Ordenación Universitaria ao vicepresidente e conselleiro de Presidencia, Administracións Públicas e Xustiza desde o día 2 de maio ata o 8 de maio, ambos inclusive.
Santiago de Compostela, trinta de abril de dous mil trece
DECRETO 67/2013, do 24 de abril, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 02/05/2013

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG nº 133, do 12 de xullo); e no artigo 9.e) do Regulamento de réxime interno deste (DOG nº 114, do 11 de xuño de 1996), e de acordo coa proposta efectuada polo Sindicato Nacional de CC.OO. de Galicia o 4 de abril de 2013,
Artigo 1
Que cesen, como membros titulares no Consello Económico e Social de Galicia, Clara Gamarra Lozano, Xesús Ángel Castro Baamonde e Ascensión Esteban Ceballos, en representación do Sindicato Nacional de CC.OO. de Galicia.
Artigo 2
Que cesen, como membros suplentes no Consello Económico e Social de Galicia, María Áurea Vázquez Estraviz, Xesús Penedo Pallas e Adela Poisa Baños, en representación do Sindicato Nacional de CC.OO. de Galicia.
Santiago de Compostela, vinte e catro de abril de dous mil trece
DECRETO 68/2013, do 24 de abril, polo que se dispón o nomeamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 02/05/2013

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia (DOG nº 133, do 12 de xullo), e nos artigos 8 e 10 do Regulamento de réxime interno deste (DOG nº 114, do 11 de xuño de 1996), e de acordo coa proposta efectuada polo Sindicato Nacional de CC.OO. de Galicia o 4 de abril de 2013,
Artigo 1
Nomear membros titulares no Consello Económico e Social de Galicia a Juan Martínez García, Mª Jesús Fernández García e Adela Poisa Baños, en representación do Sindicato Nacional de CC.OO. de Galicia.
Artigo 2
Nomear membros suplentes no Consello Económico e Social de Galicia a Amelia Pérez Álvarez, Demetrio Vázquez Martínez e Ascensión Esteban Ceballos, en representación do Sindicato Nacional de CC.OO. de Galicia.
Santiago de Compostela, vinte e catro de abril de dous mil trece
CORRECCIÓN de erros. Orde do 1 de febreiro de 2013 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2013.
Consellería do Medio Rural e do Mar — III. Outras disposicións — 03/05/2013

Advertidos erros na Orde do 1 de febreiro de 2013 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2013, publicada no Diario Oficial de Galicia núm. 25, do 5 de febreiro de 2013, cómpre facer as seguintes correccións:
1. Nas páxinas 3195 e 3196, na relación do ANEXO 10, deben engadirse as seguintes zonas de concentración:
2. Na páxina 3197, no punto primeiro da certificación do ANEXO 11, onde di: «A superficie total de pastos permanentes de uso en común é de … ha», debe dicir: «A superficie neta total de pastos permanentes de uso en común é de …ha».
3. O ANEXO 11/B da páxina 3268 substitúese polo que se publica deseguido.
RESOLUCIÓN do 10 de abril de 2013, da Secretaría Xeral da Igualdade, pola que se procede á publicación das subvencións concedidas ao abeiro da Resolución do 4 de xuño de 2012, pola que se regulan as bases para a concesión de axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo e se procede á súa convocatoria para o ano 2012.
Vicepresidencia e Consellería de Presidencia, Administracións Públicas e Xustiza — III. Outras disposicións — 03/05/2013

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e na Lei 4/2006, do 30 de xuño, de transparencia e boas prácticas na Administración pública galega, a Secretaría Xeral da Igualdade publicará as subvencións concedidas no
Diario Oficial de Galicia
, con expresión da convocatoria, o programa e o crédito orzamentario, a persoa beneficiaria, a contía e a finalidade.
No caso de axudas cofinanciadas por fondos comunitarios, as persoas beneficiarias están suxeitas ás normas de información e publicidade conforme o previsto no artigo 7.2º.d) do Regulamento (CE) 1828/2006, da Comisión, do 8 de decembro, que fixa as normas de desenvolvemento para o Regulamento (CE) 1083/2006, do Consello, do 11 de xullo, polo que se establecen as disposicións xerais relativas ao Fondo de Desenvolvemento Rexional, ao Fondo Social Europeo e ao Fondo de Cohesión.
Polo exposto,
Darlle publicidade á relación de persoas beneficiarias das axudas concedidas pola Secretaría Xeral da Igualdade, ao abeiro da Resolución do 4 de xuño de 2012 pola que se regulan as bases para a concesión das axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo, e que figura como anexo.
Santiago de Compostela, 10 de abril de 2013
RESOLUCIÓN do 22 de abril de 2013 pola que se convoca un curso básico de auxiliares de policía local.
Academia Galega de Seguridade Pública — III. Outras disposicións — 02/05/2013

Dentro das actividades programadas para o ano 2013, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a convocatoria dun curso básico de auxiliares de policía local, conforme as seguintes bases:
1. Datos da actividade.
Denominación: básico de auxiliares de policía local.
Tipo: curso.
Horas lectivas: 35.
Modalidade: presencial.
Obxectivos: dotar os auxiliares de policía local dunha formación teórico-práctica que os capacite para o posterior desempeño da súa función como auxiliares temporais dos corpos de policía local.
Contido:
– Intervención policial.
– Tráfico e seguridade viaria.
– Policía administrativa.
– Primeiros auxilios.
– Aplicacións policiais básicas do dereito penal e procesual-penal.
– Relacións co cidadán.
2. Desenvolvemento da convocatoria.
Destinatarios/as: persoal seleccionado e proposto polos concellos, que poida prestar servizo como auxiliar de policía local de forma temporal, de acordo co previsto nos artigos 47 a 48 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais. Para estes efectos, como se recolle no artigo 48.2 do citado decreto, non terán a obriga de facer o dito curso as persoas que o superasen nos últimos catro anos, é dicir, a partir do ano 2009.
Prazas ofertadas: sen límite.
3. Solicitudes de participación.
Prazo de inscrición e presentación: o prazo para a inscrición e presentación de solicitudes de participación rematará o día 22 de maio de 2013.
Os concellos que estean nesta situación deberán remitir un escrito asinado polo/a alcalde/esa á Academia Galega de Seguridade Pública (avenida da Cultura, s/n, 36680 A Estrada) (fax: 886 20 61 22), no que figure a lista de persoas seleccionadas segundo o artigo 47 do Decreto 243/2008, para efectuar a correspondente reserva de praza para a realización do devandito curso.
Listaxe de solicitudes seleccionadas: o día 23 de maio de 2013 a Academia Galega de Seguridade publicará no sitio web http://agasp.xunta.es, as solicitudes de participación recibidas que cumpran os requisitos anteriores.
4. Desenvolvemento da actividade.
Presentación: as persoas admitidas a este curso deberán presentarse ás 9.30 horas do día 27 de maio de 2013.
Lugar: sede da Academia Galega de Seguridade Pública.
Horario lectivo: do 27 ao 30 de maio das 9.30 ás 14.00 e das 15.30 ás 18.30 horas e o 31 de maio das 9.00 ás 14.00 horas.
Datas: do 27 ao 31 de maio de 2013.
Certificado de superación do curso: ao remate da actividade entregaráselle un certificado de asistencia a aquelas persoas que acrediten a súa participación continuada nela e superen as probas que se determinen, se é o caso.
5. Modificacións e incidencias.
A Academia Galega de Seguridade Pública poderá modificar o desenvolvemento normal da actividade para adaptala ás necesidades da Administración e ás continxencias que poidan xurdir.
A Estrada, 22 de abril de 2013
RESOLUCIÓN do 8 de febreiro de 2013, da Secretaría Xeral do Mar, pola que se dá publicidade ás axudas concedidas ao abeiro da Orde do 8 de outubro de 2012 pola que se establece a convocatoria para o ano 2012 e se determina o seu importe global máximo para a concesión, en réxime de concorrencia competitiva, de axudas a proxectos colectivos de xestión de zonas de produción, conservación, protección e sustentabilidade da explotación dos recursos mariños (Diario Oficial de Galicia número 195, do 8 de outubro).
Consellería do Medio Rural e do Mar — III. Outras disposicións — 02/05/2013

O artigo 26 da orde reguladora dispón que as resolucións de concesión serán obxecto de publicación de conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 30 de xuño, de transparencia e de boas prácticas na Administración pública galega.
En consecuencia,
Ordenar a publicación no Diario Oficial de Galicia das axudas concedidas con cargo á Orde do 8 de outubro de 2012 pola que se establece a convocatoria para o ano 2012 e se determina o seu importe global máximo para a concesión, en réxime de concorrencia competitiva, de axudas a proxectos colectivos de xestión de zonas de produción, conservación, protección e sustentabilidade da explotación dos recursos mariños, que permitan mellorar as condicións de vida e traballo das persoas que se dedican a esta actividade e que contribúan á conservación do medio mariño e das súas especies (gasto cofinanciado polo Fondo Europeo de Pesca-FEP nun 75 %), que figuran como anexo nesta resolución.
Santiago de Compostela, 8 de febreiro de 2013
1. Finalidade: xestión de zonas de produción, conservación, protección e sustentabilidade da explotación dos recursos mariños.
2. Partida orzamentaria: 16.31.723A.770.1 (código de proxecto 201100802) cofinanciada polo Fondo Europeo de Pesca.
3. Beneficiarios e axudas concedidas:
RESOLUCIÓN do 24 de abril de 2013 pola que se anuncian os actos en conmemoración do Día das Letras Galegas.
Escola Galega de Administración Pública — III. Outras disposicións — 06/05/2013

En execución do seu plan de actividades para o ano 2013, a Escola Galega de Administración Pública (EGAP) anuncia a celebración dos actos en conmemoración do Día das Letras Galegas conforme as seguintes bases:
1.
Obxectivos
A Real Academia Galega dedícalle o Día das Letras Galegas de 2013 ao autor e actor teatral compostelán Roberto Vidal Bolaño (1950-2002). A EGAP, como institución pública galega, súmase á homenaxe organizando unha serie de actos para celebrar a obra literaria deste galego insigne.
2.
Destinatarios
Calquera persoa interesada poderá asistir á conferencia e mais á proxección cinematográfica.
Ao paseo guiado por Santiago de Compostela, para o cal hai 40 prazas dispoñibles, só terá acceso o persoal ao servizo das administracións públicas de Galicia. No caso de presentárense máis de 40 solicitudes, teranse en conta a data e a hora de entrada no Rexistro Xeral da EGAP ou a data e a hora do fax; terá preferencia o persoal da Xunta de Galicia.
3.
Desenvolvemento
3.1. O profesor de Lingua Galega e Literatura, Xosé Manuel Fernández Castro, pronunciará unha conferencia sobre a traxectoria de Roberto Vidal Bolaño, que incluirá o uso de material do ciclo
Vidal Bolaño recuperado: citas audiovisuais,
organizado polo Centro Dramático Galego.
– Data: 15 de maio.
– Lugar: salón de actos da EGAP.
– Hora: 18.30 horas.
Despois inaugurarase, na sala de exposicións da EGAP, a IX Mostra colectiva das artes e das letras dos empregados da Administración autonómica.
3.2. O día 17 de maio, ás 10.00 horas, proxectarase no salón de actos da EGAP o filme
Doentes
, de Gustavo Balza (2011), baseado na obra homónima do autor homenaxeado. A continuación terá lugar un paseo por Compostela guiado polo profesor Xosé Manuel Fernández Castro. O paseo partirá da praza do Obradoiro e seguirá o mesmo percorrido que fan os dous personaxes principais da obra, Cañete e Don Valeriano.
4.
Inscrición
As solicitudes, segundo o modelo oficial que figura ao final desta convocatoria, irán dirixidas á directora da EGAP, rúa de Madrid 2-4, 15707 Santiago de Compostela, e presentaranse no Rexistro Xeral da EGAP ou por calquera das formas previstas no artigo 38.4 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Admitiranse tamén as inscricións por fax enviadas aos números 981 54 62 49 e 981 54 63 30.
As solicitudes deberán entrar no Rexistro da EGAP antes das 12.00 horas do día 15 de maio.
5.
Información sobre a selección
A listaxe de seleccionados poderase consultar no taboleiro de anuncios da EGAP e na súa páxina web, así como nos teléfonos 881 59 72 51 e 981 54 62 39, do Servizo de Estudos, Investigación e Publicacións da escola, que atenderán calquera outra petición de información.
Santiago de Compostela, 24 de abril de 2013
CORRECCIÓN de erros. Orde do 16 de abril de 2013 pola que se regula o procedemento de adxudicación de prazas para fillas/os do persoal da Xunta de Galicia nas escolas infantís dependentes desta consellería para o curso 2013/14.
Consellería de Traballo e Benestar — III. Outras disposicións — 06/05/2013

Advertido erro no texto da dita orde, publicada no DOG nº 77, do luns 22 de abril de 2013, cómpre facer a oportuna corrección:
Na páxina 12367, artigo 3.3, parágrafo 4, onde di: «A escola infantil de Vite abrirá os días 23, 26 e 27 de decembro de 2013, os días 14, 15 e 16 de abril e durante o mes de agosto de 2014, no caso de ter unha demanda igual ou superior a 15 nenas/os. Neste caso, o peche diario realizarase ás 17.00 horas».
Debe dicir: «A escola infantil de Vite non abrirá os días 23, 26 e 27 de decembro de 2013, os días 14, 15 e 16 de abril e durante o mes de agosto de 2014, ao participar no sistema de quendas establecido para as escolas infantís dependentes da Consellería de Traballo e Benestar na cidade de Santiago de Compostela».
ORDE do 24 de abril de 2013 pola que se declaran de utilidade pública asociacións inscritas nos rexistros provinciais de asociacións da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 07/05/2013

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, e establece que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo de solicitude da asociación, foi instruído o expediente de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e nel consta a documentación e os informes previstos na citada norma.
De conformidade co informe favorable de declaración de utilidade pública emitido polo instrutor do expediente,
Declarar de utilidade pública a seguinte asociación:
– Asociación Centro Familiar Fonseca, inscrita no Rexistro Provincial de Asociacións da Coruña co número 2010-13932-1.
Contra esta orde, que pon fín á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e que poderase interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 24 de abril de 2013
ORDE do 20 de decembro de 2013 pola que se publica a concesión dos premios extraordinarios de educación secundaria obrigatoria ao rendemento académico correspondentes ao curso 2012/2013, convocados pola Orde do 22 de xullo de 2013 (Diario Oficial de Galicia do 8 de agosto).
Consellería de Cultura, Educación e Ordenación Universitaria — III. Outras disposicións — 30/12/2013

A Orde do 22 de xullo de 2013 (DOG do 8 de agosto) pola que se convocan os premios extraordinarios de educación secundaria obrigatoria ao rendemento académico, correspondentes ao curso 2012/2013, establece, no seu artigo 11.2, que o titular da Dirección Xeral de Educación, Formación Profesional e Innovación Educativa elevará a proposta feita polo tribunal ao conselleiro de Cultura, Educación e Ordenación Universitaria, quen emitirá a correspondente orde de adxudicación para a súa publicación no
Diario Oficial de Galicia
.
Unha vez realizadas as probas, publicadas as cualificacións obtidas polos candidatos e candidatas no portal educativo https://www.edu.xunta.es, resoltas as reclamacións presentadas, vista a acta coa proposta definitiva do tribunal de adxudicación dos premios extraordinarios e a proposta do director xeral de Educación, Formación Profesional e Innovación Educativa
Primeiro. Conceder os premios extraordinarios de educación secundaria obrigatoria ao rendemento académico correspondentes ao curso 2012/2013 ao alumnado que figura no anexo desta orde.
Segundo. Esta orde de adxudicación dos premios poderá ser impugnada mediante recurso potestativo de reposición ante o conselleiro de Cultura, Educación e Ordenación Universitaria no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente mediante recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 20 de decembro de 2013
ORDE do 20 de decembro de 2013 pola que se publica a concesión dos premios de educación secundaria obrigatoria ao esforzo e á superación persoal correspondentes ao curso 2012/2013, convocados pola Orde do 22 de xullo de 2013 (Diario Oficial de Galicia do 8 de agosto).
Consellería de Cultura, Educación e Ordenación Universitaria — III. Outras disposicións — 30/12/2013

A Orde do 22 de xullo de 2013 (DOG do 8 de agosto) pola que se convocan os premios de educación secundaria obrigatoria ao esforzo e á superación persoal, correspondentes ao curso 2012/2013, establece, no seu artigo 12.2, que o titular da Dirección Xeral de Educación, Formación Profesional e Innovación Educativa elevará a proposta feita pola comisión ao conselleiro de Cultura, Educación e Ordenación Universitaria, que emitirá a correspondente orde de adxudicación para a súa publicación no
Diario Oficial de Galicia
que recollerá a relación de códigos alfanuméricos dos premiados.
Unha vez publicada a relación provisional da proposta, dado cumprimento ao disposto no citado artigo 12.2, vista a acta coa proposta definitiva da comisión de selección de adxudicación dos premios e a proposta do director xeral de Educación, Formación Profesional e Innovación Educativa,
Primeiro. Conceder os premios de educación secundaria obrigatoria ao esforzo e á superación persoal, correspondentes ao curso 2012/2013, ao alumnado que figura no anexo desta orde.
Segundo. Esta orde de adxudicación dos premios poderá ser impugnada mediante recurso potestativo de reposición ante o conselleiro de Cultura, Educación e Ordenación Universitaria no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente mediante recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 20 de decembro de 2013